&m~. 
ffe": 
mk 
-'Hil;' 
'4 -f'"*•>,. 
i'. >" KOMMISSIONEN FOR DE EUROPÆISKE FÆLLESSKABER 
Bruxelles, den 13.03.1996 
KOM(96) 95 endelig udg. 
Forslag til 
RÅDETS FORORDNING (EF) 
: f";v 
...t*"5*-om forlængelse af EF-sortsbeskyttelsens varighed 
for kartoflers vedkommende 
(forelagt af Kommissionen) 
*>«€.*! 

BEGRUNDELSE 
Ved Rådets forordning (EF) nr. 2100/94 om EF-sortsbeskyttelse1 er der blevet indført 
en ny EF-ordning for meddelelse på EF-plan af sortsbeskyttelse, en særlig form for 
ordning for industriel ejendomsret til nye plantesorter. Denne beskyttelse har direkte 
og ensartet virkning i hele Fællesskabet. 
I forbindelse med forordningens gennemførelse blev der officielt oprettet en EF-
sortsmyndighed, i det efterfølgende benævnt "Sortsmyndigheden", den 1.9.1994, 
datoen for forordningens ikrafttrædelse. 
Hvis en sortsbeskyttelse meddeles af Sortsmyndigheden, gælder den principielt indtil 
udgangen af det femogtyvende kalenderår, for druesorter og træarter dog indtil 
udgangen af det tredivte kalenderår, efter året for meddelelsen af beskyttelsen. 
Forordningen giver mulighed for forlængelse af disse perioder med indtil fem år. Med 
henblik herpå kan Rådet vedtage en gennemførelsesforordning med kvalificeret flertal 
på forslag af Kommissionen. 
Vedlagte kommissionsforslag tager sigte på en forlængelse, når det gælder 
kartoffelsorter. Behovet for et sådant forslag på dette tidspunkt er baseret på følgende: 
1. Det er et anerkendt princip, at frembringelse af nye kartoffelsorter indebærer 
specifikke tekniske vanskeligheder, og at der først er udsigter til et rimeligt 
udbytte på et ret sent stadium. Både forskningsudgifterne og en vellykket 
indførelse af selv de bedste kartoffelsorter på markedet kan således ikke 
sammenlignes med andre landbrugsafgrøder. 
Dette anerkendte princip afspejles i lovgivningen i de fleste af de medlemsstater i 
Den Europæiske Union, der også er medlemmer af den internationale union for 
EFT nr. L 227 af 1.9.1994, s. 1, senest ændret ved Rådets forordning (EF) nr. 2506/95 af 25.10.1995, EFT 
nr.L 258 af 28.10.1995, s. 3. 
beskyttelse af plantenyheder (UPOV), som giver mulighed for en forlængelse af 
varigheden af en national sortsbeskyttelse, når det gælder kartofler, med indtil 
fem år i forhold til de andre landbrugsplantearter. Da Det Europæiske Fællesskab 
også påtænker at tilslutte sig UPOV ved at ratificere konventionen af 1991, bør 
politikken for beskyttelsens varighed, når det gælder kartoffelsorter, rettes ind 
herefter. 
2. Sortsmyndigheden har fungeret siden 1995 og har modtaget over 3200 
ansøgninger om EF-sortsbeskyttelse, hvoraf ca. 200 ansøgninger vedrører 
kartoffelsorter (status pr. 1.2.1996). 
Sortsmyndigheden vil formodentlig begynde at meddele EF-sortsbeskyttelse i 
1996. 
Som følge deraf vil kartoffelforædlernes forventninger, hvis berettigelse der er 
redegjort for ovenfor, snart have udmøntet sig i EF-sortsbeskyttelse. Der kræves 
derfor omgående skridt fra EF's side for at gøre det muligt for kartoffelforædlerne 
at planlægge hensigtsmæssigt i fremtiden. 
Nærhedsprincippet 
a) Hvilke formål har den påtænkte foranstaltning set i lyset af EF's forpligtelser? 
Foranstaltningen har samme formål som forordning (EF) nr. 2100/94, nemlig at 
sikre forenelighed med enhedsmarkedets krav. Forslaget forhindrer ikke, at 
nationale ordninger kan eksistere sideløbende med EF-ordningen. 
b) Hører den påtænkte foranstaltning under EF's enekompetence, eller er der tale om 
en kompetence, som EF deler med medlemsstaterne? 
EF har enekompetence, når det gælder EF-ordningeme for industriel ejendomsret. 
c) Hvilke handlingsmuligheder har EF? 
Udelukkende gennemførelsesbestemmelser til en allerede vedtaget forordning. 
d) Er det nødvendigt med ensartede forskrifter, eller er det tilstrækkeligt at opstille 
de generelle mål i et direktiv, der derefter gennemføres af medlemsstaterne? 
Det er nødvendigt med ensartede retsforskrifter. 
Forslaget får ingen indvirkning på små og mellemstore virksomheder og ingen 
finansielle følger for Den Europæiske Unions budget. 
FORSLAG TIL 
RÅDETS FORORDNING (EF) Nr. 
om forlængelse af gyldigheden af EF-sortsbeskyttelse, 
for så vidt angår kartofler 
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, 
under henvisning til Rådets forordning (EF) nr. 2100/94 af 27. juli 1994 om EF-
sortsbeskyttelse1, ændret ved Rådets forordning (EF) nr. 2506/95 af 25. oktober 19952, 
særlig artikel 19, stk. 2, 
under henvisning til forslag fra Kommissionen, og 
ud fra følgende betragtninger: 
Det er anerkendt, at tekniske vanskeligheder i forbindelse med frembringelen af nye 
kartoffelsorter kræver udgifter til forskning i en lang periode sammenlignet med langt 
de fleste andre landbrugsafgrøder; desuden har erfaringerne på markedet vist, at den 
kommercielle værdi af en ny kartoffelsort kun kan konstateres på lang sigt 
sammenlignet med de landbrugsplantearter, der også kræver langsigtet forskning; 
derfor kan der først opnås en rimelig rentabilitet af forskningen på et ret sent stadium 
i beskyttelsesperioden sammenlignet med de andre landbrugsafgrøder; 
den mest hensigtsmæssige foranstaltning til retligt at skabe mulighed for at opnå en 
sådan rimelig rentabilitet er en forlængelse af EF-sortsbeskyttelses oprindelige 
varighed med indtil fem år for kartoflers vedkommende; 
1 EFTnr. L 227 af 1.9.1994, s. 1. 
2 EFTnr. L 258 af 28.10.1995, s. 3. 
en sådan forlængelse bør gælde for enhver gyldig EF-sortsbeskyttelse, som blev 
meddelt inden denne forordnings ikrafttrædelse, eller som vil blive meddelt i 
fremtiden, medmindre indehaveren giver afkald på den på behørig vis, eller den 
ophører ved en afgørelse truffet af Sortsmyndigheden; 
forlængelsesperioden bør indskrænkes, hvis der inden meddelelsen af EF-
sortsbeskyttelse i en medlemsstat har foreligget nationale ejendomsrettigheder til 
samme sort, som allerede har gjort det muligt for forædleren at drage fordel af sin 
sort; et tilsvarende princip er allerede fastsat i overgangsbestemmelserne i 
grundforordningens artikel 116 -
UDSTEDT FØLGENDE FORORDNING: 
Artikel 1 
1. Varigheden af EF-sortsbeskyttelsen, når det gælder kartoffelsorter, forlænges indtil 
udgangen af det femte kalenderår efter det sidste kalenderår i den periode, der er 
fastsat i artikel 19, stk. 1, i grundforordningen. 
2. Når det drejer sig om sorter, som artikel 116, stk. 4, fjerde led, i 
grundforordningen ikke gælder for, indskrænkes forlængelsen i stk. 1 med den 
længste periode i fulde år, i hvilken der i en medlemsstat har foreligget nationale 
ejendomsrettigheder til samme sort inden meddelelsen af EF-sortsbeskyttelsen. 
Artikel 2 
Denne forordning træder i kraft på dagen efter offentliggørelsen i De Europæiske 
Fællesskabers Tidende. 
Denne forordning er bindende i alle enkeltheder og gælder umiddelbart i hver 
medlemsstat. 
ISSN 0254-1459 
KOM(96) 95 endelig udg. 
lO ****o> 
DOKUMENTER 
DA 03 
Katalognummer : CB-CO-96-099-DA-C 
ISBN 92-78-01299-8 
Kontoret for De Europæiske Fællesskabers Officielle Publikationer 
L-2985 Luxembourg 
?